Un-ney kwan

Audi texta pa lidepla kun subtitla
== Texta ==
Un-ney kwan
-----------------------------
Rakonten bay BukBox
-----------------------------
Unves ye un syao regilanda 
sirkum lak.
-----------------------------
Pa un muy garme saif 
pluva ga yok 
e lak fa-suhe.
-----------------------------
Jenta alarmi, 
lai a rega.
-----------------------------
"Longtaim yo pluva yok. 
Nuy felda fa-vakue!" 
agrayuan shwo.
-----------------------------
"Fish fo kapti-vendi yok. 
Komo jivi?" 
fisher kwesti.
-----------------------------
"Salvi ba nu fon sey disasta, 
oo karim rega!" 
gina shwofu 
al ke ley kinda plaki por pyasa.
-----------------------------
Rega sendi char general 
a oli char direksion 
fo shuki akwa.
-----------------------------
Un-ney general go a esta, 
versu suryachu,
-----------------------------
dwa-ney-la go a suda, 
versu garme ramla,
-----------------------------
tri-ney-la go a westa, 
versu suryalwo,
-----------------------------
e char-ney-la 
go sekwi Norde Stara.
-----------------------------
Li shuki duran dey e nocha, 
hir e dar, 
-----------------------------
uuparen e nichen.
Li shuki kadalok 
bat vanem.
-----------------------------
Tri general lai bak 
al vakue handa.
-----------------------------
Bat un general, 
toy-la kel he go a norda,
-----------------------------
desidi bu mah-fali 
swa-ney rega.
-----------------------------
Ta wandi longtaim
til lai a un lenge monta-vilaja.
-----------------------------
Al ke ta en-sidi 
bli monta-nicha 
un laogina lai, 
-----------------------------
en-sidi bli ta.
General indiki horisonta, 
shwo:
"Me lai fon jamile regilanda 
wo bu he pluvi
duran tote yar yo.
Ob yu mog helpi findi akwa?"
-----------------------------
Laogina jesti a general 
fo ke ta sekwi ela, 
go uupar monta, 
poy inu guha.
-----------------------------
"In nuy landa 
nu toshi bu hev akwa" 
ela shwo.
-----------------------------
Poy indiki aiska 
in guha, adi: 
"Nu nami se ais.
Pren pes ais, 
e in yur regilanda 
oni ve neva pyasi snova."
-----------------------------
General rupti-pren un gro-gran pes, 
-----------------------------
pon it inu gari 
-----------------------------
e hasti a dom.
-----------------------------
AL ke lu ateni palas de rega
-----------------------------
toy gro-gran ais-pes tau 
inu syao aisinka.
-----------------------------
Nulwan in palas 
bu gwo vidi ais bifooen, 
-----------------------------
also oli kan it 
gro-astoni-shem.
"Shayad es akwa-semena!" 
un de minista 
exklami turan.
-----------------------------
Rega komandi 
ke oni semeni
toy "akwa-semena" tuy.
-----------------------------
Duran ke agrayuan kavi arda, 
aisinka fa-syao pyu por surya.
-----------------------------
Li pon semena kway 
inu yama, 
bat bifoo ke li pai kovri it bay arda
-----------------------------
it fa-wek.
Agrayuan konfusi-alarmi gro. 
-----------------------------
Li kavi-shuki toy magike semena 
pyu e pyu glubem, 
til ke nocha lai.
-----------------------------
Al savera 
rega lai e vidi ke oli agrayuan
-----------------------------
zai somni sirkum yama.
Lu ek-kan nich por jigyas 
e ek-krai por astona:
"En-jagi ba, may hao jen, 
akwa-semena ankuri yo!
Ye akwa inen yama!"
-----------------------------
Tak hi un-ney kwan en-ye.
-----------------------------
FIN
-----------------------------
= Otre varianta de texta = 
Unves ye un syao regilanda sirkum lak.
Pa un garme saif pluva ga yok e lak fa-suhe.
Jenta alarmi, lai a rega.
"Longtaim yo pluva yok. Nuy felda fa-vakue!" agrayuan shwo.
"Fish fo kapti-vendi yok. Komo jivi?" fisher kwesti.
"Salvi ba nu fon sey disasta, oo karim rega!" gina shwofu al ke kinda plaki por pyasa.
Rega sendi char general a oli char direksion fo shuki akwa.
Un-ney general go a esta, versu suryachu,
dwa-ney a suda, versu garme ramla,
tri-ney a westa, versu suryalwo,
e char-ney go al sekwi Norde Stara.
Li shuki duran dey e nocha, hir e dar, uuparen e nichen.
Li shuki kadalok bat sin sukses.
Tri general lai bak al vakue handas.
Bat un general, toy-la kel he go a norda, resoluti bu mah-fali swa-ney rega. Ta wandi longtaim e pa fin lai a un lenge monta-vilaja.
Al ke ta en-sidi bli monta-nicha un laogina lai en-sidi bli ta.
General indiki horisonta, shwo:
"Me lai fon jamile regilanda wo pa tote yar pluva he yok. Ob yu mog helpi findi akwa?"
Laogina shwo ke gai sekwi ela, e go uupar monta, poy inu guha.
"In nuy landa nu toshi bu hev akwa," ela shwo.
Poy indiki aiska in guha, adi: " Nu nami se ais. Pren pes ais, e in yur regilanda oni ve neva pyasi snova."
General rupti-pren un gran aiska, pon it inu gari e hasti a dom.
Wen lu ateni dom toy gran aiska es tau-ney inu un syao ais-pes.
Nulwan in palas gwo vidi ais bifooen, also oli kan it al gro-astoni.
"Shayad es akwa-semena!" un minista exklami turan.
Rega komandi ke oni semeni it tuy.
Al ke agrayuan kavi arda, ais-pes fa-syao for por surya.
Li pon it kway inu yama, bat it fa-wek bifoo li pai kovri it bay arda.
Agrayuan konfusi-alarmi gro. Li kavi-shuki toy magike semena pyu e pyu glubem, til ke nocha lai.
Al savera rega lai e vidi ke oli agrayuan zai somni sirkum yama. Lu kan inu por jigyas e ek-krai por astona:
"En-jagi ba, may hao jen, akwa-semena ankuri yo! Nichen ye akwa!"
Tak hi un-ney kwan en-ye.
Category:Fabula